Návrh

Komuniké

Vláda Slovenskej republiky na svojom zasadnutí dňa...................... prerokovala a schválila návrh na vymenovanie deviatich členov Akreditačnej komisie namiesto členov, ktorým členstvo zaniklo uplynutím prvého dvojročného funkčného obdobia člena, začatím výkonu funkcie nezlučiteľnej s členstvom v Akreditačnej komisii alebo vzdaním sa členstva. Akreditačná komisia je poradným orgánom vlády SR a jej úlohou je sledovať, posudzovať a nezávisle hodnotiť kvalitu činností vysokej školy. Z deviatich novovymenovaných členov tejto komisie sú štyria doterajší členovia komisie. Navrhnutí sú dvaja členovia zo zahraničia.